**Ministru kabineta noteikumu projekta** „**Grozījumi Ministru kabineta 2009.gada 25.augusta noteikumos Nr.952 „Kārtība, kādā sniedz un pārbauda informāciju par pievienotās vērtības nodokļa piemērošanu Eiropas Savienības struktūrfondu finansēto projektu ietvaros un pieņem lēmumu par pievienotās vērtības nodokļa iekļaušanu projektu attiecināmajās izmaksās” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
|  1. |  Pamatojums | Ministru kabineta noteikumu projekts ir izstrādāts pamatojoties uz Eiropas Savienības struktūrfondu un Kohēzijas fonda vadības likuma 18.panta 12.punktu. |
|  2. |  Pašreizējā situācija un problēmas | Pašreiz spēkā esošajā Ministru kabineta 2009.gada 25.augusta noteikumu Nr.952 „Kārtība, kādā sniedz un pārbauda informāciju par pievienotās vērtības nodokļa piemērošanu Eiropas Savienības struktūrfondu finansēto projektu ietvaros un pieņem lēmumu par pievienotās vērtības nodokļa iekļaušanu projektu attiecināmajās izmaksās” redakcijā ir ietvertas atsauces uz likumu „Par pievienotās vērtības nodokli” un Valsts ieņēmumu dienesta ar pievienotās vērtības nodokļa apliekamo personu reģistru.Ņemot vērā to, ka 2013.gada 1.janvārī stājās spēkā Pievienotās vērtības nodokļa likums un ar šī likuma spēkā stāšanos spēku zaudēja likums „Par pievienotās vērtības nodokli”, ir nepieciešams precizēt atsauces un to vietā ietvert atsauces uz Pievienotās vērtības nodokļa likumu, kā arī precizēt atsauci uz Valsts ieņēmumu dienesta ar pievienotās vērtības nodokļa apliekamo personu reģistru, tā vietā paredzot atsauci uz Valsts ieņēmumu dienesta pievienotās vērtības nodokļa maksātāju reģistru. |
|  3. | Saistītie politikas ietekmes novērtējumi un pētījumi | Nav attiecināms. |
|  4. | Tiesiskā regulējuma mērķis un būtība | Ministru kabineta noteikumu projekts paredz precizēt atsauces uz Pievienotās vērtības nodokļa likumu. Līdztekus paredzēts precizēt atsauci uz Valsts ieņēmumu dienesta reģistra nosaukumu, jo līdz ar Pievienotās vērtības nodokļa likuma spēkā stāšanos pievienotās vērtības nodokļa maksātāji tiek reģistrēti Valsts ieņēmumu dienesta pievienotās vērtības nodokļa maksātāju reģistrā, nevis kā bija noteikts likumā „Par pievienotās vērtības nodokli” Valsts ieņēmumu dienesta ar pievienotās vērtības nodokli apliekamo personu reģistrā. Ar noteikumu projektu tiks atrisinātas anotācijas 2.punktā minētās problēmas. |
|  5. | Projekta izstrādē iesaistītās institūcijas | Nav |
|  6. | Iemesli, kādēļ netika nodrošināta sabiedrības līdzdalība | Sabiedrības līdzdalība nav nepieciešama, jo Ministru kabineta noteikumu projekts pēc būtības nemaina informācijas par pievienotās vērtības nodokļa Eiropas Savienības struktūrfondu projektu ietvaros sniegšanas un pārbaudīšanas, kā arī lēmuma par pievienotās vērtības nodokļa summu, kura iekļaujama projekta attiecināmajās izmaksās, kārtību, bet tikai precizē atsauces uz piemērojamo likumu. |
|  7. |  Cita informācija | Nav |

# Anotācijas II, III, IV, V, VI, VII sadaļa – projekts šo jomu neskar.

# Finanšu ministrs A.Vilks

26.03.2013 10:43

372

G.Morgana,

67095480, Gundega.Morgana@fm.gov.lv